section_heading: Prvi svjetski rat
paragraph_text: Na početku Prvog svjetskog rata Benigni je reaktiviran, te mu je u siječnju 1915. dodijeljeno zapovjedništvo nad 54. pješačkom divizijom s kojom u sklopu Armijske grupe Pflanzer-Baltin sudjeluje u Karpatskim ofenzivama. Navedenom divizijom zapovijeda do lipnja 1915. kada preuzima zapovjedništvo nad 15. pješačkom divizijom. Zapovijedajući navedenom divizijom koja se nalazila u sastavu 7. armije pod zapovjedništvom Karla von Pflanzer-Baltina, sudjeluje u uspješnoj ofenzivi Gorlice-Tarnow. Tijekom navedene ofenzive u srpnju 1915. dobiva zapovjedništvo nad korpusom koji je nazvan Korpus Benigni. U rujnu 1915. promaknut je u čin generala topništva.